stanford-oval/wikipedia huggingface dataset:
Kohdematkat
Historiaa > Varaus- ja informaatioteknologian kehitys

Kohdematkojen varauspäätteinä olivat suomalaisten matkatoimistojen käyttämät Amadeus- ja Galileo paikanvarausjärjestelmät. Kohdematkoissa nähtiin uuden toimisto- ja asiakaille suunnatun informaatioteknolgian säästö- ja käytännöllisyysmahdollisuudet ja niitä lähdettiin tuomaan markkinoille voimakkaasti. Jo vuonna 1995 Kohdematkat toi Suomeen ensimmäisen itsevarausjärjestelmän (Travelogix) ja kolmen vuoden kulutua päätteitä oli käytössä 50.
1997 Matka 97 -messuilla toimitusjohtaja Mika Kiljunen luennoi aiheesta ”Internet – uhka vai mahdollisuus matkatoimistolle”:
»… Matkatoimisto, joilla on todellista arvoa asiakkaille ja/tai tuottajille tulevat hyötymään internetistä ja menestymään entistä paremmin. Perinteisesti toimivat matkatoimistot, joista liput saa toimistosta yhdellä puhelinsoitolla ja matkat varataan asiakkaiden ulottumattomissa olevista tietokantoista, joutuvat tekemään suuria muutoksia selviytyäkseen tulevaisuudessa”.»
Lokakuussa 1998 Internetiin avattiin www online sivut varausmahdollisuudella. Alkuvaiheessa virustorjunnat olivat lapsenkengissä ja virusten saastuttamat tiedostot aiheuttivat ongelmia. 1998 henkilökuntatiedotteessa oli VIRUSVIESTI: Muutamissa koneissa on löytynyt virus. Työkoneisiin ei saa tuoda yksityisiä diskettejä tai romppuja… Tämä kielto on ehdoton irtisanomisuhalla varustettuna….
Kohdematkojen kokonaivaltaiseksi matkatoimistojärjestelmäksi valikoitui 1999 ruotsalainen Euro*Track. ”Euro*Track oli iso steppi ja oltiin ainoa liikematkatoimisto, joka ui sillä valtavirtaa vastaan. Tuottavuus nousi jo kolme kuukauden jälkeen 30% ja pitemmällä aikavälillä päästiin hieman yli 50%”.
Suuren työmäärän aiheutti 1999 viisiviikoinen Suomen lennonjohtajien lakko helmi-maaliskuussa .  Sähköiset palvelut saivat voimakkaan sysäyksen: Internet- sivuilla oli noin 10 000 kävijää viikossa, ja verkkokaupasta kiinnostuneita asiakaskäyntejä oli vilkkaimpina päivinä noin 5000.. Kohdematkat ja Finnair yhdessä tarjosivat Suomessa ensimmäisenä liikematka-asiakkailleen WAP -palvelua. Seuraavana vuonna palvelu laajeni Soneran Zed Travel  lennonseurantapalveluun.
2001 Kohdematkat oli ensimmäinen Amadeus Internationalin sertifioima 
SAP Travel Management matkatoimisto Suomessa
Ryhmä- ja erikoismatkat

Kohdematkat osti 1997 Finlandia Holiday Travelin. Oman tuotannon matkat alkoivat EuroVisit-nimisinä. 1998 Marco Polo Travelin ostamisen yhteydessä päätoimistoon sijoitettiin kaukomatkaosasto. Omatoimiset kaukomatkat aloitettiin WorldVisit -nimellä.
Jäsenyydet

Kansainvälinen yhteistyökumppani Rosenbluth International
Toimistot ja matkapalvelupisteet asiakasyritysten tiloissa 1999

Päätoimisto Helsinki; liikematkat, ja WorldVisit -vapaa-ajan matkat, Hietalahdenranta 13
Sivutoimisto Helsinki; World Trade Center, Aleksanterinkatu 17
Sivutoimisto Helsinki;  Dimensio, Itämerenkatu 1
Sivutoimisto Salo;
Sivutoimisto Turku; Aurakatu 12a A.
Sivutoimisto Tampere; Rautatienkatu 10.
Matkapalvelupiste;  LM Erisson,
Matkapalvelupiste;  McKinsey
Matkapalvelupiste;  Tele
Matkapalvelupiste: Leiras
Online matkatoimisto http://www.kohdematkat.fi (Arkistoitu – Internet Archive)
Tytäryhtiö

1998 Marco Polo Travel
Vuosimyynti ja henkilökunta

| Tilikausi | Vuosimyynti | Henkilökuntamäärä |
| --- | --- | --- |
| 1996–1997 | 225 milj. mk | 165 |
| 1997–1998 | 380 milj. mk |  |
| 1998–1999 | 373 milj. mk | 170 |
| 1999–2000 | 630 milj. mk | 180 |
| 2000–2001 | budjetti 800 milj. mk | 180 |
Aiheesta muualta

https://yle.fi/aihe/artikkeli/2016/05/11/irak-houkutteli-suomalaisia-rakentajia-1970-ja-80-luvuilla
https://www.is.fi/taloussanomat/art-2000001374704.html
Kouniana

| Kouniana |
| --- | --- |
 Kouniana
 Koordinaatit: 12°34′8″N, 5°7′37″W 
Valtio:  Mali
Alue:  Sikasson alue
Piiri:  Koutialan piiri
Hallinto:  
 – Hallinnon tyyppi:  maalaiskunta
Väkiluku (2009):  4 600
Infobox OKVirheellinen NIMI-arvo: 
Kouniana on maalaiskunta ja sen keskuskylä Sikasson alueen Koutialan piirissä Malissa. Se sijaitsee 45 kilometriä Koutialasta koilliseen. Kunnassa on 4 600 ja kylässä 3 600 asukasta (vuonna 2009).
Kounianan kunta rajoittuu idässä Koutialan piirin Zanfiguén, lännessä Gouadji Kaon sekä pohjoisessa Koromon ja Ségoun alueen Sanin piirin Moribalan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on savannia. Seutu kuuluu Sudanin ilmastovyöhykkeeseen.
Kuntaan kuuluvat Kounianan ja Nadiasson kylät. Asukkaat ovat etupäässä miniankoja. Lisäksi on boboja, fulbeja ja dogoneja.
Kounianan ohi kulkee Koutialan ja Sanin välinen maantie RN13. Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, siat ja siipikarja.
Osu!

| osu! |
| --- | --- |


Kehittäjä:  PPY Developments PTY
Julkaisija:  PPY Developments PTY
Tuottaja:  Dean Herbert
Pelimoottori:  C#
Julkaistu:  16. syyskuuta 2007
Lajityyppi:  Rytmipeli
Pelimuoto:  PvP
Alusta:  Microsoft Windows macOS Linux (osu!lazer) iOS Windows Phone Android
Lisenssi:  MIT-lisenssi
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK    : 
osu! on australialaisen Dean "peppy" Herbertin julkaisema rytmipeli, joka julkaistiin Windowsille 16. syyskuuta 2007. Se on saatavilla myös MacOS:lle ja Windows Phonelle. osu! perustuu alun perin Nintendo DS:lle julkaistuun Osu! Tatakae! Ouendan -nimiseen rytmipeliin ja on saanut vaikutteita myös rytmipeleistä Taiko no Tatsujin, Beatmania IIDX ja Elite Beat Agents.
Pelaaminen

osu!:ssa on neljä pelimuotoa: osu! (osu!standard), osu!taiko, osu!catch ja osu!mania.
Tavoitteena osu!:ssa on klikata ruudulle eri kohtiin ilmestyviä ympyröitä ja ”slidereita” musiikin tahtiin. Pelissä on myös ”spinnereitä”, jotka läpäistään liikuttamalla osoitinta ruudun keskipisteen ympäri mahdollisimman nopeasti. Ympyrät, sliderit, spinnerit ja musiikki muodostavat yhdessä niin sanotun "beatmapin". Beatmappeja voi tehdä ja julkaista kuka tahansa muiden pelattavaksi.
osu!taiko-pelimuoto, jossa hakataan taikorumpua kappaleen tahdin mukaan, perustuu Namcon julkaisemaan rytmipelisarjaan Taiko no Tatsujin. osu!mania puolestaan, jossa pelityyli muistuttaa enemmän kosketinsoittimia, perustuu Beatmania IIDX-sarjaan. osu!catch pelimuodossa taas kerätään putoavia hedelmiä.
Kounéli (Agathonísi)

| --- | --- |
Sijainti:  37°25′42″N, 26°58′45″E, Agathonísi Kálymnos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,23 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Kounéli (kreik. Κουνέλι) on pieni Kreikan saari, joka kuuluu Dodekanesian saariryhmään ja sijaitsee Agathonísin saaren eteläpuolella. Saaren pinta-ala on noin 0,23 neliökilometriä ja se on asumaton (vuonna 2011). Hallinnollisesti Kounéli kuuluu Agathonísin kuntaan, Kálymnoksen alueyksikköön ja Etelä-Egean saarten alueeseen.
Korppikotkat

Hanhikorppikotka (Gyps fulvus)
Suomukorppikotka (Gyps rueppelli)
Korppikotkat ovat Vanhan maailman päiväpetolintuja, jotka kuuluvat useisiin eri sukuihin ja kahteen eri alaheimoon – Aegypiinae ja  Gypaetinae – haukkojen (Accipitridae) heimossa. Euraasian ja Afrikan korppikotkat ovat haaskansyöjiä, eli ne käyttävät ravintonaan luonnollisesti kuolleiden tai petoeläinten tappamien eläinten raatoja. Ne ovat aktiivisimmillaan päivän kuumimpaan aikaan, jolloin ne pystyvät liitämään aavikon ylle nousevien kuumien ilmavirtausten ja vuoriston pyörretuulten kannattamana. Kun korppikotka näkee haaskan, se lentää kehässä alemmaksi. Lähistön toiset yksilöt huomaavat tämän ja lentävät lähemmäksi.
Korppikotkien sosiaalinen käyttäytyminen vaihtelee. Esimerkiksi hanhikorppikotka, jota tavataan Euroopassa ja Aasiassa, pesii usein monien satojen parien muodostamissa yhdyskunnissa. Pesät ovat vain muutaman metrin päässä toisistaan. Linnut lentävät ravintoa etsiessään jopa 150 kilometrin päähän yhdyskunnasta. Munkkikorppikotka taas elää pareittain ja pesii puissa tai kallionkielekkeillä omalla reviirillään hyvin kaukana muista pareista. Munkkikorppikotkat hankkivat ravintonsa huomattavasti lähempää pesäänsä ja syövät usein haaskan lisäksi eläviä saaliseläimiä.
Pikkukorppikotka on nimensä mukaisesti pienikokoinen. Höyhenpuku on etupäässä valkoinen. Lajia tavataan Pohjois-Afrikassa ja Lähi-idässä aavikoilla ja viljelysalueilla. Se ei pienen kokonsa vuoksi pysty kilpailemaan kookkaampien korppikotkien kanssa haaskoista.
Korppikotkia ei tule sekoittaa kondoreihin (Cathartidae), joita tavataan Amerikan mantereella ja jotka muistuttavat ulkoisesti hieman korppikotkia, vaikka eivät ole niille läheistä sukua.
Korppikotkiksi kutsuttavat haukkalajit > Suku Gypohierax

palmukorppikotka (Gypohierax angolensis)
Korppikotkiksi kutsuttavat haukkalajit > Suku Gypaetus

partakorppikotka (Gypaetus barbatus)
Korppikotkiksi kutsuttavat haukkalajit > Suku Neophron

pikkukorppikotka (Neophron percnopterus)
Korppikotkiksi kutsuttavat haukkalajit > Suku Necrosyrtes

huppukorppikotka (Necrosyrtes monachus)
Korppikotkiksi kutsuttavat haukkalajit > Suku Gyps, korppikotkat

savannikorppikotka (Gyps africanus)
bengalinkorppikotka (Gyps bengalensis)
gangesinkorppikotka (Gyps tenuirostris)
intiankorppikotka (Gyps indicus)
suomukorppikotka (Gyps rueppellii)
himalajankorppikotka (Gyps himalayensis)
hanhikorppikotka (Gyps fulvus)
kapinkorppikotka (Gyps coprotheres)
Korppikotkiksi kutsuttavat haukkalajit > Suku Sarcogyps

kalmokorppikotka (Sarcogyps calvus)
Korppikotkiksi kutsuttavat haukkalajit > Suku Trigonoceps

kirjokorppikotka (Trigonoceps occipitalis)
Korppikotkiksi kutsuttavat haukkalajit > Suku Aegypius

munkkikorppikotka (Aegypius monachus)
Korppikotkiksi kutsuttavat haukkalajit > Suku Torgos

korvakorppikotka (Torgos tracheliotus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Kyle Nakazawa

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 16. maaliskuuta 1988 (ikä 36)
Syntymäpaikka: Torrance, Kalifornia, Yhdysvallat
Pelipaikka: keskikenttäpelaaja
Pituus: 180 senttimetriä
Paino: 75 kilogrammaa
Junioriseurat
2006–2009: UCLA Bruins
Seurat
| Vuodet | Seura | O | (M) |
| 2007 | San Fernando Valley Quakes | 2 | (0) |
| 2009 | Los Angeles Legends | 7 | (1) |
| 2010–2011 | Philadelphia Union | 36 | (1) |
| 2012 | Los Angeles Galaxy | 5 | (0) |
 Seurajoukkueuran tilastot kattavat vain kansalliset sarjat.
Kyle Nakazawa (s. 16. maaliskuuta 1988 Torrance, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edusti viimeksi Major League Soccerin Los Angeles Galaxyä.
Seurajoukkueura

Perk pelasi yliopistojalkapalloa UCLA:n joukkueessa Bruinsissa vuosina 2006–2009 ja valittiin muun muassa kerran Pacific-10-konferenssin tähdistöjoukkueeseen ja kansallisen jalkapallovalmentajaliiton NSCAA:n tähdistöjoukkueeseen. Hän pääsi myös semifinalistien joukkoon maan parhaalle yliopistojalkapalloilijalle annettavan Hermann Trophyn ehdokasvalinnoissa. Yliopistovuosiensa aikana hän pelasi myös USL Premier Development Leaguen San Fernando Valley Quakesissä ja Los Angeles Legendsissä.
Tulokasjoukkue Philadelphia Union varasi Nakazawan ammattilaisliiga Major League Socceriin vuoden 2010 MLS SuperDraft -varaustilaisuuden kolmannella kierroksella numerolla 33. Hän debytoi MLS:ssä 1. toukokuuta 2010 ottelussa Los Angeles Galaxyä vastaan. Hän edusti Unionia kahden kauden ajan, kunnes palasi kotiseudulleen Kaliforniaan ja liittyi juuri Galaxyn joukkueeseen helmikuussa 2012.
Nakazawa päätti pelaajauransa kauden 2012 jälkeen vasta 24-vuotiaana. Hän pelasi MLS:ssä 41 ottelussa, joista 24 avauskokoonpanossa, ja teki yhden maalin.
Maajoukkueura

Nakazawa kuului Yhdysvaltain jalkapalloliiton alle 17-vuotiaiden kehitysohjelmaan ja ikäluokan maajoukkueeseen alle 17-vuotiaiden MM-kilpailuissa vuonna 2005. Hän oli turnauksessa avauskokoonpanossa joukkueensa kaikissa neljässä ottelussa ja teki kaksi maalia.
Aiheesta muualla

Kuvia tai muita tiedostoja aiheesta Kyle Nakazawa Wikimedia Commonsissa
Kyle Nakazawan esittely Major League Soccerin sivustolla (englanniksi)
Kyle Nakazawan esittely U.S. Soccerin sivustolla (englanniksi)
Olhavanlammen kalliomaalaus

| Olhavanlammen kalliomaalaus> Sijainti |
| --- | --- |
 Olhavanlammen kalliomaalaus
Koordinaatit:  61°11′9.2105″N, 26°50′16.3748″E
Valtio:  Suomi
Historia
Tyyppi:  kalliomaalaus
Huippukausi:  kivikausi
Kaupunki:  Kouvola
Infobox OKVirheellinen NIMI-arvo: 
Olhavanlammen kalliomaalaus (tai myös Olhavanvuoren) sijaitsee Repoveden kansallispuistossa Repoveden läheisellä Olhavanlammella Kouvolassa Kymenlaaksossa. Maalaus on ilmeisesti kivikaudelta.
Kallio ja sen sijainti

Repoveden kansallispuiston alueella sijaitseva Olhavanlampi rajautuu idässä jyrkkiin ja korkeisiin kallioseinämiin. Jylhimmän seinämän takana kohoaa Olhavanvuori. Seinämän eteläosassa on kalliokiipeilijöiden harjoituspaikka. Luodon kohdalta noin 20 metriä pohjoiseen sijaitsee maalauspaikka, minkä tunnistaa suuresta kallionkulmauksesta.
Maalaus

Komeista puitteista huolimatta itse maalaus käsittää vain noin kämmenen kokoisen punaväriläikän. Se sijaitsee noin kahden metrin korkeudella veden pinnasta. Punaväristä ei tunnista kuviota, mutta jälki on ihmisen tekemä. Eräät ovat tunnistavinaan siinä vasemman käden painauman.
Eräällä kallion juurelle pudonneessa lohkareessa on myös punaväriä, joka on tulkittu myös kämmenpainaumaksi.
Olhavanvuori kohoaa suoraan vedestä
Kalliomaalaus sijaitsee kasvojen muotoisen kallion juurella
Pablo Larraín

| Pablo Larraín |
| --- | --- |
 Pablo Larraín vuonna 2013.
Henkilötiedot
Syntynyt: 19. elokuuta 1976 (ikä 48) Santiago, Chile
Ammatti:  elokuvaohjaaja
Aiheesta muualla
IMDb 
Elonet
Pablo Larraín (s. 19. elokuuta 1976 Santiago, Chile) on chileläinen elokuvaohjaaja. Hän on ohjannut elokuvat Tony Manero (2008), Post Mortem (2010), No (2012), The Club (2015) ja Neruda (2016). Larraínin ensimmäinen englanninkielinen elokuva Jackie sai ensi-iltansa vuonna 2016 Venetsian elokuvajuhlilla.
Aiheesta muualla

Wikimedia Commonsissa on kuvia tai muita tiedostoja aiheesta .
Pablo Larraín Internet Movie Databasessa. (englanniksi)
Käsiteollisuus

Käsiteollisuus on tuotanto- tai muuta toimintaa, usein pienimittaista, jossa ammatinharjoittaja (apulaisineen) tavallisesti tekee työn alusta loppuun.
1980-luvulla kotiteollisuutta luotsattiin yrittäjämäisempää suuntaan käsiteollisuudeksi. Määrääväksi tekijäksi muodostui tuotteen laatu. Jo vuosisadan alussa käsiteollisuus käsitteenä ulottui kaupungistuvan yhteiskunnan kaikille alueille, kun taas kotiteollisuus viittasi siihen ympäristöön, missä työtä ennen tehtiin – kotona. Tällä hetkellä kotiteollisuuden ja käsiteollisuuden voidaan katsoa tarkoittavan samaa asiaa. Käsiteollisuudeksi määritellään pääasiassa käsityövälinein harjoitettava tuotantomuoto vastakohtana koneistetulle suurteollisuudelle. Nykyisin käsityö sanana kattanee myös käsiteollisuuden.
Pablo Lastras

| Pablo Lastras |
| --- | --- |
 Pablo Lastras vuonna 2009.
Henkilötiedot
Koko nimi:  Pablo Lastras García
Syntynyt: 20. tammikuuta 1976 (ikä 48)
Kansalaisuus:   Espanja
Pyöräilijä
Pituus:  183 cm
Paino:  71 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
1998–2004 2005–2010 2011–2015:  Banesto / Illes Balears Caisse d’Epargne Team Movistar
Suurimmat voitot
 Ranskan ympäriajo, etappi Italian ympäriajo, etappi Espanjan ympäriajo, 3 etappia 
 Tiedot päivitetty: 7. tammikuuta 2016 
Aiheesta muualla
www.kecprosport.com/deportistas/PabloLastras.html
Pablo Lastras García (s. 20. tammikuuta 1976 Madrid) on espanjalainen maantiepyöräilijä. Hän edusti koko ammattilaisuransa ajan, 1998–2015, samaa espanjalaisjoukkuetta, joka tunnettiin tuona aikana nimillä Banesto, Illes Balears, Caisse d’Epargne ja Team Movistar.
Lastras voitti etapin kaikissa kolmessa suuressa ympäriajossa. Hän voitti vuoden 2001 Italian ympäriajossa Goriziaan päättyneen 11. etapin kymmenen sekunnin erolla Giovanni Lombardiin. Seuraavan vuoden Espanjan ympäriajossa hän voitti Córdobaan päättyneen yhdeksännen ja Collado Villalbaan päättyneen 11. etapin. Vuoden 2003 Ranskan ympäriajossa hän voitti 18. etapin, jonka maalipaikkana oli Saint Maixent l'Ecole. Espanjan ympäriajossa 2011 hän voitti Totanaan päättyneen kolmannen etapin 15 sekunnin erolla Sylvain Chavaneliin. Hän siirtyi etappivoiton myötä kokonais-, piste-, mäkikiri- ja yhdistelmäkilpailun johtoon. Hän voitti Vuelta a Burgos -etappikilpailun 2003 ja Vuelta a Andalucían 2008.
Saavutuksia

Lähteet: Pro Cycling Stats, Cycling Archives, Cyclingbase, Trap-friis.dk
Oscar & Lucinda – kohtalon korttipeli

| Oscar & Lucinda – kohtalon korttipeli> Oscar and Lucinda |
| --- | --- |

Ohjaaja:  Gillian Armstrong
Käsikirjoittaja:  Peter Carey (romaani) Laura Jones (käsikirjoitus)
Tuottaja:  Robin Dalton   Mark Turnbull   Timothy White
Säveltäjä:  Thomas Newman
Kuvaaja:  Geoffrey Simpson
Leikkaaja:  Nicholas Beauman
Tuotantosuunnittelija:  Luciana Arrighi
Pääosat:  Cate Blanchett Ralph Fiennes
Valmistustiedot
Valmistusmaa:  Yhdysvallat,   Australia
Tuotantoyhtiö:  Fox Searchlight Pictures   Australian Film Finance Corporation
Levittäjä:  Fox Searchlight Pictures Netflix Fandango at Home (käännä suomeksi) Disney+
Ensi-ilta:  1997
Kesto:  132 min
Alkuperäiskieli:  englanti   ranska
Aiheesta muualla
IMDb 
Elonet
AllMovie
Infobox OKNimi-testi OK: 
Oscar & Lucinda – kohtalon korttipeli (televisioesityksessä käytetty nimeä Oscar ja Lucinda) on Gillian Armtrongin ohjaama elokuva vuodelta 1997. Se perustuu Peter Careyn romaaniin Oscar ja Lucinda. Se kertoo papin ja lasitehtailijan tarinaa ja sijoittuu pääosin Australiaan.
Rooleissa

| 0 | 1 | 2 |
| --- | --- | --- |
|  Ralph Fiennes  | … |  Oscar Hopkins   |
|  Cate Blanchett  | … |  Lucinda Leplastrier   |
|  Ciarán Hinds  | … |  Dennis Hasset   |
|  Tom Wilkinson  | … |  Hugh Stratton   |
|  Richard Roxburgh  | … |  Jeffries   |
|  Clive Russell  | … |  Theophilus   |
|  Bille Brown  | … |  Percy Smith   |
Aiheesta muualla

Ebert, Roger: Oscar and Lucinda RogerEbert.com.  23.1.1998. Viitattu 6.4.2021. (englanniksi)
Oscar and Lucinda Filmaffinity. Viitattu 6.4.2021. (englanniksi)
Kämäri (urheilukenttä)

| Kämäri> Rakennuksen tiedot |
| --- | --- |
Sijainti:  Varkaus
Remontoitu:  2002
Omistaja:  Varkauden kaupunki
Kenttä:  Tekojää, hiekkatekonurmi
Käyttäjät
 Jääpallo:   Warkauden Pallo -35   Pesäpallo:   Puurtilan Kisa-Pojat 
Lisää rakennusartikkeleitaArkkitehtuurin teemasivulla
Kämäri on jääpallo- ja pesäpallokenttä Varkaudessa.  Se sijaitsee Varkauden keskustan läheisyydessä. Arkkitehti Yrjö Lindegrenin suunnitelutyö Kämärin urheilukeskuksesta, The Centre of Athletics, palkittiin 1948 Lontoon olympialaisten taidelajien kaupunkisuunnittelussa kultamitalilla. Tekojäärata ja hiekkatekonurmi valmistuivat kentälle vuonna 2002. Kämäri on jääpalloseura Warkauden Pallo -35:n ja pesäpalloseura Puurtilan Kisa-Poikien kotikenttä.
Kämärillä on osittain katettu katsomo, joka on talvisin seisomakatsomo. Kämärin kentän koko jääpallossa on 60 × 100 neliömetriä, ja se on valaistu.
Kämärin yleisöennätys on 4174 mestaruussarjan pesäpallo-ottelusta Puurtilan Kisa-Pojat–Sotkamon Jymy vuodelta 1963. Vuonna 1964 Kämäri isännöi pesäpallon Liitto-Lehdistö-ottelua. 1975 Kämärillä pelattiin jääpallon maailmanmestaruuskilpailuiden ottelu Suomi–Norja. Kentän vieressä on Luode Areena, jossa jääkiekkojoukkue Warkis pelaa kotiottelunsa.
Panssarintorjuntakoira

Panssarintorjuntakoira on koira, joka on koulutettu juoksemaan panssariajoneuvon alle, jolloin sen kantama räjähde laukeaa. Koiria koulutettiin siten, että panssaritorjuntakoirille näytettiin, että telallisten kulkuvälineiden alapuolelle mennessä saa ruokaa. Koiriin kiinnitetyn räjähteen laukaisi mekanismi, jossa pystyssä oleva puukeppi kääntyi, kun koira meni ajoneuvon alle. Näitä koiria pidettiin noin kaksi päivää nälkäisinä ennen käyttöä, jotta ne menisivät nopeasti saksalaisten tankkien alle. Koirien käyttö ei ollut kovinkaan käytännöllistä, sillä omia panssarivaunuja ei saanut olla lähettyvillä. Koirat myös saattoivat säikähtää kovia ääniä esimerkiksi aseista ja teloista ja juosta pois.
Neuvostoliitto käytti koiria saksalaisten panssarivaunuja vastaan toisessa maailmansodassa.[lähde? ] Myös Yhdysvallat koulutti koiria, mutta ei koskaan käyttänyt niitä taisteluissa.
Otto Malm

Otto August Malm (25. heinäkuuta 1838 Pietarsaari – 25. marraskuuta 1898 Pietarsaari) oli suomalainen laivanvarustaja ja lahjoittaja.
Malmille myönnettiin kauppaneuvoksen arvo 1881. Malm jatkoi isänsä Peter Malmin yritystoimintaa ja jäi pietarsaarelaisen Malmin laivanvarustaja- ja kauppiassuvun viimeiseksi edustajaksi. Hän lahjoitti merkittävän summan Pietarsaareen rakennettavan rautatien rakentamiseen. Testamentissaan hän määräsi perustettavaksi Otto A. Malmin lahjoitusrahaston ja määräsi suuren rahasumman myös Pietarsaaren kaupungille.
Viktor Malmberg: Otto Malmin rintakuva (1908), Malmin sairaalan edustalla Pietarsaaressa.
Kirjallisuutta

Oscar Nikula: Malmska handelshuset i Jakobstad, Svenska litteratursällskapet i Finland, 1948
Aiheesta muualla

Malmin kauppahuoneen historia Pietarsaaren kaupungin sivustolla
Malmin kauppahuone (Archive.org)
Ottawa Memorial

Ottawa Memorial
Ottawa Memorial (suom. 'Ottawan muistomerkki') on muistomerkki Ottawan kaupungissa Ontarion provinssissa Kanadassa. Monumentti paljastettiin vuonna 1959. Muistomerkin paljastuksen hoiti Yhdistyneen kuningaskunnan kuningatar Elisabet II. Muistomerkki on tehty muistoksi kaikille Brittiläisen kansanyhteisön Kanadan, Yhdysvaltojen ja Länsi-Intian ilmavoimien  ja  lentäjille, jotka saivat surmansa toisessa maailmansodassa ja joiden hautapaikkaa ei ole tiedossa.
O’Reilly Media

| O’Reilly Media |
| --- | --- |

Perustettu:  Tim O’Reilly
Kotipaikka:  Yhdysvallat
Toimiala:  kustannustoiminta
Kotisivu:  www.oreilly.com
Infobox OKVirheellinen NIMI-arvo: 
O’Reilly Media (aiemmin O'Reilly & Associates) on yhdysvaltalainen Tim O’Reillyn perustama mediayhtiö. Yhtiö on tullut tunnetuksi tietotekniikkaan liittyvien kirjojen kustantajana, joiden kannessa on usein puupiirros jostakin eläimestä.
Kokoelma kustantajan "eläinkirjoja".
Tim O'Reilly aloitti myös ensimmäisen kaupallisen verkkosivun Global Network Navigator (GNN), jonka AOL osti myöhemmin.
Kirja Whole Internet User's Guide and Catalog (Ed Krol, 1992) on valittu yhdeksi vuosisadan merkittävimmistä kirjoista.
O'Reilly toimii yhteistyössä Creative Commonsin ja Internet Archiven kanssa ja julkaisee avoimena sisältönä kirjoja, joiden painos on loppunut tai kirjan tekijä on toivonut tiettyllä lisenssillä julkaisemista.
Aiheesta muualla

Kuvia tai muita tiedostoja aiheesta O’Reilly Media Wikimedia Commonsissa
Open Content Alliance
Adobe
Biodiversity Heritage Library Project
Columbian yliopisto
Emory University
European Archive
HP Labs
Internet Archive
Johns Hopkins University Libraries
Missouri Botanical Garden
MSN Search
National Archives
National Archives
O’Reilly Media
Prelinger Archives
Research Libraries Group
Ricen yliopisto
Smithsonian Institution Libraries
University of British Columbia (virallistamatta)
Kalifornian yliopisto
University of Illinois at Urbana-Champaign
Toronton yliopisto
Yahoo
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:O'Reilly Media
Käännös suomeksi